kardosdrur/scandi-wiki huggingface dataset:
Forbundet Arkitekter og Designere

Forbundet Arkitekter og Designere (tidligere Arkitektforbundet) er et fagforbund for akademisk uddannede arkitekter, designere, planlæggere og andre, der arbejder med arkitekt- eller designarbejde på akademisk niveau. Forbundet har ca. 6.100 medlemmer (feb. 2023), der er lønmodtagere, selvstændige uden ansatte, freelancere, studerende samt ledige.

Forbundet organiserer arkitekter og designere fra blandt andet Kunstakademiets Arkitektskole, Danmarks Designskole, Arkitektskolen Aarhus, Designskolen Kolding, Arkitektur og Design fra Aalborg Universitet samt Digital Design fra Aarhus Universitet. Der optages også arkitekter og designere med tilsvarede uddannelser fra andre lande end Danmark.

Forbundet, der indtil 2004 hed "Ansatte Arkitekters Råd", og fra 2004 til 2014 "Arkitektforbundet", varetager medlemmernes interesser i bred forstand. Det sker blandt andet ved at indgå overenskomster om løn- og ansættelsesvilkår med såvel det offentlige som arkitektvirksomheder. Desuden tilbyder forbundet rådgivning om ansættelsesforhold, løn, kontrakter m.v.
Arkitektforbundet er medlem af Akademikerne.

Formand er Jan Ove Petersen.

Eksterne henvisninger 
 Arkitektforbundets hjemmeside 

Arkitektur i Danmark
Fagforbund under AC
Surf's Up (film)

Surf's Up er en amerikansk Oscar-nomineret computeranimationsfilm og mockumentary.

Handling 
Den unge pingvin surfer, ved navn Cody Maverick fra Frøsericia i Antarktis, drømmer om at blive så god en surfer, som sit idol Big Z. Under hele filmen skal det forestille en dokumentar, der følger Cody i noget tid. En dag får han endelig chancen for at komme til "Big Z Memorial Surf Off" på Pen-Gu Island. Han bliver fundet af den stressede talentspejder Mikey, der sejler på en hval. Cody når at komme op på hvalen og der møder han Chicken Joe, som straks bliver hans ven. På øen finder Cody ud af at Z døde engang i en surfulykke, og at surferen Tank Evans overtog hans plads som mester. Og nu vil Cody surfe mod ham og vinde. Cody får også mange andre venner, bl.a. hunpingvinen Lani og Fesser der har en stor hemmelighed.

Medvirkende 

Andre medvirkende: 
 Mathias Klenske 
 Søren Sætter-Lassen 
 Sebastian Jessen 
 Jens Jacob Tychsen 
 Lars W. Sørensen 
 Lars Thiesgaard 
 William De Waal 
 Asta Petrea N. Dueholm 
 Mads Dueholm 
 Anders Klindt Lauridsen 
 Bjørn Hausted Laursen 
 Christian Testmann 
 Pernille Steen Kabell 
 Signe Allerup 
 Jan Tellefsen 
 Lene Bækgaard Williams 
 Mads Lerager

Eksterne henvisninger 
 

Computeranimationsfilm
Film fra 2007
Komediefilm fra USA
Engelsksprogede film
Film fra Columbia Pictures
Malerforbundet i Danmark

Malerforbundet i Danmark er et fagforbund for faglærte malere, skilteteknikere og autolakerere. 

Malerforbundet er medlem af hovedorganisationerne Fagbevægelsens Hovedorganisation (FH) og Byggefagenes Samvirke. 

Størstedelen af Malerforbundets medlemmer er beskæftiget indenfor bygge- og anlægssektoren.

Omkring 35 % af forbundets medlemmer er kvinder, hvilket er en høj andel for et håndværksfag.

Forbundets formand er Tonny Olsen.

Forbundet udgiver medlemsbladet Maleren.

Historie 
Forbundet blev grundlagt i 1890.

Før 1891 var det Malernes Fagforening i København, der stod for fagbladet, som første gang udkom i 1885.

Tidligere hed malerforbundets medlemsblad Fagtidende for Malere.

Før 2019 var Malerforbundet medlem af LO.

Medlemmer 
Forbundet havde 8.200 medlemmer i 2014.

Kilder 

Etableret i 1890
Fagforbund under FH
Kurt "Røde" Hansen

Kurt "Røde" Hansen (født 2. august 1951) er Nakskov Boldklubs første A-landsholdsspiller. Han opnåede 7 landskampe og scorede 1 mål. Kurt Hansen spillede også en årrække i B 1901 fra Nykøbing Falster. Kurt Hansen er i dag bestyrer for Ravnsborg hallerne i Horslunde på Lolland.

Eksterne henvisninger 
 

Fodboldspillere fra Danmark
Fodboldspillere fra Nakskov Boldklub
Kurt Hansen

Knud Hansen henviser til flere artikler:

 Kurt Hansen (politiker) (født 1948) – bogbinder og tidligere politiker fra VS
 Kurt "Røde" Hansen (født 1951) – landsholdsspiller i fodbold. Spillede for Nakskov Boldklub.
 Kurt Hansen (fodboldtræner) (født 1966) – fodboldtræner og tidl. fodboldspiller for Svendborg fB
 Kurt Hansen (fodboldspiller) (født 1945) – fodboldspiller, der bl.a. spillede to kampe Danmarks U/19-fodboldlandshold
Serviceforbundet

Serviceforbundet er et dansk fagforbund, som er medlem af FH. Fagforbundet havde ca. 19.500 medlemmer (2014).

Serviceforbundet favner en lang række faggrupper indenfor servicefagene, faggrupperne er organiseret i en række landssammenslutninger. I skrivende stund er følgende elleve landssammenslutninger medlem af Serviceforbundet:
 Bankbetjentene
 Ejendoms- og Servicefunktionærerne
 Dansk Frisør og Kosmetiker Forbund (DFKF)
 Faglig Puls
 Landbrugs- og tilsynsfunktionærerne
 Mejeristerne
 Raffinaderiteknikere
 Rengøring og Service
 Urmagere og Optikere
 Vagt- og Sikkerhedsfunktionærerne
 Veterinærsygeplejerskerne
Under sloganet Fællesskab gør forskel repræsenterer Serviceforbundet og landssammenslutningerne i 2017 over 18.400 medlemmer. Serviceforbundet og landssammenslutningerne tilbyder alle deres medlemmer hjælp med socialrådgivning, overenskomster, faglig rådgivning, juridisk hjælp, arbejdsmiljø og trivsel.

Serviceforbundet drev tidligere Funktionærernes og Servicefagenes A-kasse. Den første januar 2017 fusionerede a-kassen med Min A-kasse, som Serviceforbundet i dag samarbejder med.

Serviceforbundet har hovedkontor på Ramsingsvej 30, 2500 Valby. Forbundet har desuden regionskontorer i Aalborg, Aarhus og Fredericia.

Ved Serviceforbundets 29. kongres i oktober 2017, blev John Nielsen valgt som forbundsformand, mens Finn Johnsen og Kim Vormsby blev valgt som næstformænd. Forbundsformanden og de to næstformænd står for den daglige ledelse af Serviceforbundet. Den politiske ledelse består af hovedbestyrelsen og forretningsudvalget, som er besat af medlemmer fra de elleve landssammenslutninger, samt Serviceforbundets forbundsformand og næstformænd. Hovedbestyrelsen har 25 medlemmer. Forretningsudvalget har ni medlemmer.

Historie 
Serviceforbundet blev stiftet den 8. oktober 1911. Dengang hed det Forsikringsfunktionærernes Forbund, i de efterfølgende år sluttede flere faggrupper sig til forbundet og man valgte at skifte navn til Dansk Funktionærforbund. Ved kongressen i 2009 skiftes navnet det Serviceforbundet, som det hedder i dag.

Serviceforbundet var medlem af Landsorganisationen (LO).

Siden d. 1. januar 2019 er Serviceforbundet medlem af Fagbevægelsens Hovedorganisation (FH).

Referencer

Eksterne henvisninger 
 Serviceforbundets hjemmeside
 Stadig på vej - Dansk Funktionærforbund 1911-1986 skrevet af Børge Jul Larsen, Erling Nielsen, Knud Petersen, Henning Kipp og H. Larsen-Bjerre ()

Fagforbund under FH
Etableret i 1911
Kunstnerbyen i Hjortekær

Kunstnerbyen i Hjortekær er en bebyggelse bestående af 12 dobbelthuse, som ligger på Gadevangen 7A-23 i Lyngby-Taarbæk Kommune. Bebyggelsen er tegnet af arkitekten Søren Leer-Jacobsen. Byggeriet blev påbegyndt i 1955, og indflytningen fandt sted i løbet af 1956. Hvert enkelt hus rummede oprindeligt både atelier og beboelse. Beboerne var kunstere inden for mange forskellige retninger, f.eks. tegnere, malere, keramikere og billedhuggere, og alle havde deltaget i hele byggeprocessen fra grundene blev udstykket til selve udførelsen af byggeriet. Den mest kendte kunstner, der har boet i Kunstnerbyen, er nok maleren Egill Jacobsen (1910-1998).

Hjortekær
Kvarterer i København
Santa Cruz de Tenerife

Santa Cruz de Tenerife er en spansk by på den kanariske ø Tenerife. Byen havde i 2003 ca. 220.000 indbyggere. Det er hovedstaden i provinsen Santa Cruz de Tenerife og hovedstad i den autonome region, som øgruppen udgør.

Fra havnen eksporteres der landbrugsprodukter fra øerne, for eksempel grøntsager, tobak og bananer. Der blev i slutningen af 1930 åbnet olieraffinaderi, som sammen med anden industri blev etableret for at udvide det økonomiske grundlag i området. Byen er vært for ét af de største karnevaler i verden, Karneval de Santa Cruz de Tenerife.

Kultur 
Santa Cruz rummer flere museer som f.eks. Museo de la Naturaleza y el Hombre (naturhistorisk). Desuden findes i byen Teatro Guimerá, der er det ældste teater på De Kanariske Øer.

Auditorio de Tenerife, ligeledes beliggende på havnen, er efter dets åbning i 2003 blevet et arkitektonisk symbol på både byen, øen og øgruppen.

Eksterne kilder/henvisninger 
 Santa Cruz.dk – Dansk rejseguide til Santa Cruz de Tenerife 

Byer i Kanariske Øer
Tenerife
Alka Forsikring

Alka Forsikring, formelt Forsikrings-Aktieselskabet Alka, er et dansk forsikringsselskab, der blev etableret i 1944. Selskabet tegner skadesforsikringer. Alka havde i 3. kvartal 2018 en markedsandel på 4 %.  Skadeforsikringsselskabet ejer desuden datterselskabet "Forsikrings-Aktieselskabet Alka Liv II", der er et livsforsikringsselskab.

Alka er opstået ved fusion af Arbejdernes Livsforsikring, grundlagt 1903, og Dansk Kooperativ Assurance, grundlagt 1929, og er udsprunget af den danske arbejderbevægelse. I løbet af historien har Alka vokset sig større ved en række opkøb. I 1992 købte Alka forsikringsselskabet Nordlyset af engelske Provincial, og i 1998 overtog man Salus Ansvar i Danmark, som var ejet af Salus Ansvar Sakförsäkrings Aktiebolag i Sverige. I 2003 købtes Allianz Nordeuropa, der var den tyske forsikringskoncern Allianz' danske datterselskab. 

I 2017 blev Alka Forsikring solgt til Tryg Forsikring, som derved ejer 100% af aktiekapitalen. 

Alka har hovedsæde i Ballerup. Administrerende direktør er Frederik Sjørslev Søgaard.

Kilder 

Skadesforsikringsselskaber i Danmark
Livsforsikringsselskaber i Danmark
Etableret i 1944
Høje-Taastrup
Spaniens autonome regioner

Spaniens autonome regioner () er regioner med forholdsvis stor grad af autonomi fastlagt i den spanske grundlov og i de statutter, de forskellige regioner har forhandlet sig frem til. Spaniens 50 provinser er grupperet i 17 autonome regioner. Derudover er der to afrikanske autonome byer (ciudades autónomas), Ceuta og Melilla.

Grundlæggelse og magt 
Centralisme, nationalisme og separatisme spillede en vigtig rolle i Spaniens historie.
Et kompromis blev indgået af de moderate politiske partier som deltog i skitseringen af den Spanske Grundlov fra 1978, da man frygtede, at separatisme skulle føre til ustabilitet og et diktatorisk uføre. Målet var at formilde separatistgrupperne og så afvæbne den ekstreme højrefløj. En decentraliseret stat var blevet grundlagt, sammenlignet med både Francisco Francos regime og de fleste moderne territorielle arrangementer i de vesteuropæiske stater.

I grundloven er det fastlagt, hvilke lovgivende og udøvende rettigheder de autonome regioner har, og hvilken grad af uafhængighed hver enkelt autonome region har. De har eget parlament og regionale guvernører.

Andelen af kompetence er forskellig fra region til region. Det er en klar forskel mellem historiske regioner som Baskerlandet, Catalonien, Galicien, Andalusien og de andre. De historiske regioner havde fra begyndelsen flere funktionerer, bl.a. kunne de regionale præsidenter vælge, hvornår næste valg skulle være (givet at der var maksimalt 4 år i mellem hvert valg). Et andet eksempel er, at Baskerlandet og Catalonien begge har egne politistyrker, Ertzaintza og Mossos d'Esquadra.

Grundloven giver udtryk for de historiske rettigheder til de forskellige områder. Oprindelig var det meningen, at kun de historiske regioner skulle blive autonome. Kort tid efter at grundloven var vedtaget, opstod der en bølge med nye autonome bestræbelser. Dette blev kaldt café para todos "kaffe til alle" af decentraliseringens kritikere.

Den spanske grundlov fra 1931 gav autonomi til Catalonien, Galicien og Baskerlandet, men den spanske borgerkrig knuste dette eksperiment.

Oversigt over provinser og autonome regioner

Referencer

Se også 
 Spaniens autonome regioner efter indbyggertal
Kanton Schwyz

Kanton Schwyz [] er en kanton i Schweiz. Hovedstaden hedder Schwyz ligesom kantonen. Kantonen ligger i det centrale Schweiz mellem Zürichsee, Zugersee og Vierwaldstättersee og grænser mod syd til Uri, mod vest til Luzern, mod nord til Zug og Zürich, mod nordøst til St. Gallen og mod øst til Glarus.

Kantonen var en af de oprindelige tre kantoner, der i 1291 dannede Edsforbundet. Kantonen har også givet navn til hele det schweiziske edsforbund. I hele det tyske sprogområde blev kantonens navn i den højtyske form Schweiz anvendt om edsforbundet, mens kantonens egen udtale blev anvendt i det franske sprog som Suisse. På trods af ligheden mellem kantonen Schwyz' våben og staten Schweiz' våben er de opstået uafhængigt af hinanden.

Kantoner i Schweiz
Villy

Villy er et engelsk drengenavn, som er afledt af William, der igen er afledt af Vilhelm. Kan også staves Willi, Willie, Willy, Villi, Wili og Villie. 

Cirka 6400 danskere hedder Villy eller en variation deraf ifølge Danmarks Statistik .

Rækkefølgen af navnets variation efter hyppighed er: Villy, Willy, Willi, Villi, Willie, Wili og Villie.

Kendte personer med navnet 
 Willy Brandt, tysk politiker og forbundskansler.
 Villy Christensen, socialdemokratisk borgmester i Frederikshavn.
 Willie Dixon, amerikansk bluesmusiker bassist.
 Villy Fuglsang, dansk kommunist.
 Willy Falck Hansen, dansk cykelrytter.
 Wili Jønsson, dansk bassist.
 Willy-August Linnemann, dansk forfatter.
 Willy Puchner, østrigsk fotograf, kunstner, tegner og forfatter.
 Willy Rathnov, dansk skuespiller.
 Villy Sørensen, dansk filosof og forfatter.
 Villy Søvndal, dansk politiker.

Kendte dyr med navnet 
 Willi (gråsæl)

Navnet i fiktionen 
 Willy på Eventyr
 Free Willy
 Villy Vilddyr

Navnets forekomst andre steder 
 Willys Jeep

Reference 

Drengenavne
Rebecca Mader

Rebecca Mader (født 1977) er en skuespillerinde, der har optrådt i adskillige amerikanske tv-serier. Hun spillede Morgan Gordon på All My Children, og medvirkede regulært på Justice, i efteråret 2006. Fra 2008 figurede Mader som Charlotte Staples Lewis i fjerde sæson af American Broadcasting Companys Lost.

Eksterne henvisninger 

 

Skuespillere fra England
Handelskartellet i Danmark

Handelskartellet i Danmark var et fagligt kartel, der omfattede fagforbund indenfor handel. Handelskartellet tilbød bistand til medlemmernes faglige arbejde. 

Jørgen Hoppe, HK, var formand, frem til han gik af som sektorformand for HK Handel. Handelskartellet blev nedlagt 1. marts 2014, og i stedet oprettede man et nyt samarbejdsforum under navnet Handelsområdets Koordinationsudvalg (HAK).

Medlemsorganisationer
 Dansk El-Forbund
 Dansk Frisør- og Kosmetikerforbund 
 Dansk Funktionærforbund - Serviceforbundet 
 HK Handel
 Dansk Metal
 Nærings- og Nydelsesmiddelarbejder Forbundet
 3F Den Private Servicegruppe 
 3F Transportgruppen

Eksterne henvisninger
 Handelskartellets hjemmeside 

LO
Ophørt i 2014
Age of Empires: The Rise of Rome

Age of Empires: The Rise of Rome er en udvidelsespakke til RTS-spillet Age of Empires. Spillet blev udviklet af Ensemble Studios og udgivet af Microsoft i 1998. Det indeholder bl.a. nye civilisationer, enheder og teknologier og ændringer i gameplayet. Ligesom i originalen finder det sted i antikken og der lægges her vægt på Romerriget med romersk arkitektur og kampagner omhandlende romerne.

Forbedringer og tilføjelser 
Der blev lavet få reelle og synlige ændringer i spillets gameplay, og det gjorde, at reaktionerne fra fansene var blandede. Der kan dog nævnes, at der er mulighed for at spille på større kort, det er gjort lettere at producere enheder vha. en "venteliste", og grænsen for antal enheder (befolkningsgrænse) er forhøjet.

Civilisationer 
Der er tilføjet fire nye civilisationer i Age of Empires: The Rise of Rome:

 Kartagerne, Middelhavet (800 – 146 f.v.t.)
 Makedonerne (323 – 146 f.v.t.)
 Romerne (750 f.v.t. – 476 e.v.t.)
 Palmyrenerne, Mellemøsten (64 f.v.t. – 273 e.v.t.)

Enheder 
I alt fem nye enheder er tilføjet:
 Ild-galej (Fire Galley) – Nyt skib, der gør skade i nærkampe med ild.
 Dromedarrytter (Camel Rider) – Stærk overfor andet kavaleri.
 Pansret Elefant (Armored Elephant) – Opgradering af krigselefant.
 Slynge (Slinger) – Nyt kastevåben, som er effektivt imod bueskytter.
 Stridsvogn med le (Scythed Chariot) – Opgradering af stridsvogn

Teknologier 
I alt fire nye teknologier er tilføjet:
 Logistik (Logistics) – Enheder fra kaserne (barracks) tæller mindre i samlet befolkningstal.
 Martyrium (Martyrdom) – Præster konverterer fjendtlige enheder øjeblikkeligt.
 Medicin (Medicine) Præster healer hurtigere.
 Tårnskjold (Tower Shield) – Formindsker skaden fra fjendens katapulter.

Kampagner 
I singleplayer-delen er der mulighed for at spille tre nye kampagner. De omhandler alle, som spillets titel antyder, Romerriget. Kampagnerne afspejler tre æraer i rigets historie:
 Roms opståen
 Roms fjender (De puniske krige)
 Julius Cæsar

Se også 
 Age of Empires-serien
 Age of Empires I
 Age of Empires II
 Age of Mythology
 Age of Empires III
 Star Wars: Galactic Battlegrounds

Eksterne henvisninger 
 
 Den officielle hjemmeside 

Computerspil fra 1998
Rise of Rome
Strategispil
Windows-spil
Obwalden

Obwalden er en kanton i Schweiz. Den består af to ikke-sammenhængende dele, der er adskilt af kantonen Nidwalden og er sammen med denne den eneste kanton, der ikke har grænse til et andet land. Kantonen grænser mod syd til Bern, mod vest og nordvest til Luzern og mod vest til Nidwalden og Uri. Kantonen har næst efter Appenzell Innerrhoden færrest indbyggere. Hovedstaden hedder Sarnen.

Sammen med Nidwalden udgør Obwalden Unterwalden, som var en af de oprindelige tre kantoner, der i 1291 dannede Edsforbundet. Før 1999 blev Ob- og Nidwalden betegnet som halvkantoner, der hver havde en halv stemme i det schweiziske Ständerat. Da begrebet halvkanton imidlertid blev fjernet fra Schweiz' grundlov i 1999, har Obwalden nu en stemme i Ständerat (mens de fleste andre kantoner har to stemmer.

Henvisninger
Nidwalden

Nidwalden er en kanton i Schweiz. Kantonen grænser mod vest til Obwalden, mod nordvest til Luzern, mod nordøst til Schwyz og mod vestsydvest til Uri. Hovedstaden hedder Stans.

Sammen med Obwalden udgør Nidwalden Unterwalden, som var en af de oprindelige tre kantoner, der i 1291 dannede Edsforbundet. Før 1999 blev Ob- og Nidwalden betegnet som halvkantoner, der hver havde en halv stemme i det schweiziske Ständerat. Da begrebet halvkanton imidlertid blev fjernet fra Schweiz' grundlov i 1999, har Nidwalden nu en stemme i Ständerat (mens de fleste andre kantoner har to stemmer.

Henvisninger
Der Tagesspiegel

Der Tagesspiegel er en tysk avis, der blev grundlagt 27. september 1945. Avisen udkommer i 135.664 eksemplarer. Politisk betragtes den som klassisk liberal. Den har sin hovedredaktion i bydelen Schöneberg i Berlin. Som den eneste avis i Berlin har den øget sit oplag siden genforeningen. Chefredaktører er Pierre Gerckens, Giovanni di Lorenzo og Hermann Rudolph.

I mere end 45 år var avisen ejet af en uafhængig fond. I de tidligere 1990'ere blev den købt af Georg von Holtzbrinck Publishing Group, der også udgiver Die Zeit. Størstedelen af læserne er i den vestlige del af Berlin. I 1948 blev udgivelsen i Østberlin og Brandenburg bremset af en blokade.

Der Tagesspiegel er for nylig blev redesignet, og blev i 2005 hædret som Verdens bedst designede avis af Society for News Design i New York.

Eksterne henvisninger 

 Der Tagesspiegels hjemmeside 

Aviser fra Tyskland
Etableret i 1945
Kanton Glarus

Kanton Glarus er en kanton i Schweiz. Hovedstaden hedder Glarus ligesom kantonen. Kantonen grænser mod syd til Graubünden, mod vest til Uri og Schwyz og mod øst til St. Gallen.

Glarus var et de otte områder, der sluttede sig til det schweiziske edsforbund inden 1353.

Kantoner i Schweiz
Sofija Rotaru

Sofija Mihajlovna Evdokimenko-Rotaru (, ), kendt som Sofija Rotaru, (født 7. august 1947) er en af de mest indflydelsesrige kvindelige popstjerner i verden, overvejende i Østeuropa og den forhenværende Sovjetunion.

Hun er fra en moldavisk æt, Rotaru betyder "dreje sig" efter hendes fordrømmelse. Hun synger hovedsagelig på russisk og ukrainsk.

Diskografi 

 1972 Chervona Ruta
 1973 Poet Sofia Rotaru
 1974 Sofia Rotaru (aka Ballada o skripkakh)
 1976 Sofia Rotaru (aka Lebedinaya vernost)
 1977 Sofia Rotaru poet pesni Vladimira Ivasyuka
 1978 Sofia Rotaru (aka Rodina moya)
 1979 Tolko tebe
 1981 Where Has Love Gone?
 1981 Sofia Rotaru and Chervona Ruta 1985 Tender Melody 1987 Monologue of Love 1987 Lavanda 1988 Heart of Gold 1991 Caravan of Love 1995 Khutoryanka 1998 Lyubi menya 2002 Ya tebya po-prezhnemu lyublyu 2004 Nebo – eto ya 2005 Ya zhe yego lyubila 2008 Ya – tvoya lybov'! 2010 Ya ne oglyanus''

Eksterne henvisninger 

 www.rotarusofia.ru

Sangere fra Sovjetunionen
Sangere fra Rusland
Kanton Genève

Kanton Genève er en kanton i Schweiz. Hovedstaden hedder Genève ligesom kantonen. Kantonen er på tre sider omgivet af Frankrig (Rhône-Alpes). Mod nord omfatter kantonen begge søbredder af den sydvestligste del af den halvmåneformede Genevesø (fransk Lac Léman) og bortset fra nogle eksklaver på søens vestbred lidt mod nord har kantonen kun landegrænse til resten af Schweiz på en 4,5 kilometers længde vest for søen til kantonen Vaud, hvor der også findes to genèvske eksklaver. Folketal:479.980 (31. december 2019).

Kantoner i Schweiz
Hjørdis Varmer

Hjørdis Varmer (4. marts 1936 - 23. april 2022) var en dansk forfatter og foredragsholder. 

Hjørdis Varmer skrev siden 1971 bøger, hovedsageligt romaner for børn og unge, men også to romaner for voksne om sin svenske slægt: Johanna fra Småland (2006) og Tiden efter Johanna (2007). 

Blandt Varmers børne- og ungdomsromaner kan nævnes trilogien Det forår da far gik under jorden, Den vinter da far var i Sverige og Det forår da far kom hjem. Også trilogien Karen fra Hedegården, Karen og de andre og Farvel Karen fra 1984 er blandt de populære udgivelser.
   
Sammen med sin datter, forfatteren Jette Varmer, drev hun indtil juni 2009 Forlaget Vadis.

Død 
Datteren har skrevet på hendes hjemmeside at hendes mor, Hjørdis Varmer, døde den 23. april 2022, 86 år gammel.

Bibliografi

Referencer 

Hjørdis Varmers hjemmeside .

Børnebogsforfattere fra Danmark
Dansksprogede forfattere fra Danmark
Marat Safin

Marat Safin (  ; født 27. januar 1980 i Moskva) er en russisk professionel tennisspiller. Safin vandt US Open i 2000 og Australian Open i 2005. Han har spillet professionelt siden 1997.

Grand Slam-titler 
  US Open:
 single herrer – 2000 (han besejrede Pete Sampras med 6-4, 6-3, 6-3 i finalen)
  Australian Open:
 single herrer – 2005 (han beseirede Lleyton Hewitt med 1-6, 6-3, 6-4, 6-4 i finalen)

Grand Slam-resultater 

Tegnforklaring:

 – = Ikke deltaget
 1r = Slået ud i 1. runde
 2r = Slået ud i 2. runde
 3r = Slået ud i 3. runde
 4r = Slået ud i 4. runde
 QF = Slået ud i kvartfinalen
 SF = Slået ud i semifinalen
 F = Tabende finalist
 W = Vinder

Eksterne henvisninger 

Tennisspillere fra Rusland
Personer fra Moskva
Lleyton Hewitt

Lleyton Glynn Hewitt (født 24. februar 1981) er en tennisspiller fra Adelaide i Australien.

Hewitt fik sit gennembrud som 17-årig da han vandt ATP-turneringen Adelaide Invitational i 1998, som den yngste mandlige vinder nogensinde af en ATP-turnering. Han vandt sin første Grand Slam-titel i 2001, da han besejrede Pete Sampras i finalen i US Open. Han vandt også Wimbledon-turneringen i 2002.

Hewitt giftede sig i 2005 med den australske skuespillerinde Rebecca Cartwright og han har en datter sammen med hende.

Grand Slam-titler 
  US Open:
 Double herrer – 2000 (sammen med Max Mirnyi)
 Single herrer – 2001 (han besejrede Pete Sampras med 7-6, 6-1,6-1 i finalen)

  Wimbledon:
 Single herrer – 2002 (han besejrede David Nalbandian med 6-1, 6-3, 6-2 i finalen)

Eksterne henvisninger 
 

Tennisspillere fra Australien
Personer fra Adelaide
Tennisspillere ved sommer-OL 2000
Tennisspillere ved sommer-OL 2012
Tennisspillere ved sommer-OL 2008
Vindere af Wimbledon
Vindere af US Open (tennis)
Claire Denis

Claire Denis (født 21. april 1948) er en fransk filminstruktør.

Denis blev født i Paris, men voksede op i flere franske kolonier i Afrika, hvor hendes far var embedsmand. Filmen Chocolat er en halvbiografisk handling derom.

Udvalgte film 
 Chocolat (1988)
 Beau travail (1999)
 Vendredi soir (2003)

Eksterne henvisninger 

 

Filminstruktører fra Frankrig